da id da da da da da en da id da da en en en it it it en da en en en nb en en en nb en en en en it nb nb nb nb nb en en da da nb da da da da da da da da da da da da da da da da da da da en da da da da da da da nb da da en da da en en en ro id
FCM Minifodboldskole Efteråret 2015 | Måbjerg IF
7. juni 2015 Philip Flink Arkiv
FC MIDTJYLLAND HAR ÅBNET FOR TILMELDING TIL FCM MINIAKADEMI
FOR BÅDE PIGER OG DRENGE
Er du en fodboldgal dreng eller pige og født i 2003-2007, eller er du forældre eller bekendt til en der er det? – Ja, så er det snart ved at være tid til at tilmelde sig forårets træningstilbud på FCM Miniakademi.
Torsdag den 4. juni kl. 10.00 åbnes der således op for tilmelding til disse træningstilbud, som du kan læse meget mere om HER. Husk tilmelding foregår efter først til mølle-princippet.
De forskellige træningstilbud man nu kan tilmelde sig:
DRENGE og PIGER: FCM Minifodboldskole (kun markspillere fra årgang 2003 – 2007)
Her åbnes der op for træning i henholdsvis:
Område 1: Thisted FC (drenge) (64 pladser)
Område 2: FS Holstebro (piger og drenge) (64 pladser for pigerne og 64 pladser for drengene)
Område 3: Ringkøbing IF (drenge) (64 pladser), Spjald IF (piger) (64 pladser)
Område 4: Der bliver muligvis åbnet op for tilbud i dette område senere. I bedes holde øje på www.fcmklubsamarbejdet.dk.
Område 5: Brande IF (drenge og piger) (64 pladser for pigerne og 64 pladser for drengene)
DRENGE: FCM Minielitefodboldskole (kun markspillere fra årgang 2003 – 2007)
Her åbnes der op for træning i:
Ikast FS (drenge) (80 pladser)
FCM Minimålmandsskole (kun målmænd fra årgang 2003 – 2007)
Her holder vi status quo, hvilket betyder, at vi igen kan udbyde 16 pladser i Brande IF.
FCM Mikrofodboldskole (kun markspillere fra årgang 2007 – 2008)
Der har desværre ikke været nok trænere til at kunne gennemføre dette tilbud i efteråret 2015.
OM de forskellige træningstilbud:
FCM Minifodboldskole (drenge og piger):
Er du en dreng eller pige i årgangen U9-U13 (årg. 2003 – 2007), der brænder for at spille fodbold og har mod på lidt mere træning i hverdagen – så er FCM Minifodboldskole lige noget for dig. Her kræves det ikke, at du er den nye Lionel Messi, Pione Sisto, Pernille Harder eller lignende. Hvis blot du elsker at trille med en bold, så er det med at få dig meldt til.
FCM Minifodboldskole udbydes som et 6 ugers træningsforløb, hvor der trænes fredag eftermiddag fra kl. 16.00-18.00. Helt præcis vil træningspassene i efterårets forløb komme til at foregå på følgende datoer: 21/8 – 28/8 – 4/9 – 18/9 – 25/9 – 2/10
Er du en dreng i alderen U9-U13 (årg. 2003 – 2007), der brænder for fodbold og savner lidt flere udfordringer i hverdagen i egen klub, så er FCM Minielitefodboldskole lige noget for dig. Her vil du sammen med andre dygtige drengespillere fra Ulveland blive udfordret på dit potentiale med ny, anderledes og målrettet træning.
FCM Minielitefodboldskole udbydes som et 7 ugers træningsforløb, hvor der trænes på søndage kl. 10.00-12.00. Træningerne i efteråret vil udelukkende foregå i Ikast FS (96 pladser) og vil foregå på følgende datoer: 23/8 – 30/8 – 6/9 – 13/9 – 20/9 – 27/9 – 4/10
Er du dreng og målmand i årgangen U9-U13 (årg. 2003 – 2008)? Brænder du for at spille fodbold og har du mod på lidt mere træning i hverdagen? – så er FCM Minimålmandsskole lige noget for dig. Her kommer lysten før talentet, så hvis du blot elsker at springe rundt i målet og nappe alle boldene, så er det med at få dig meldt til.
FCM Minimålmandsskole udbydes som et 6 ugers træningsforløb, hvor der trænes fredag eftermiddag fra kl. 16.00-18.00. Helt præcis vil træningspassene i efterårets forløb komme til at foregå på følgende datoer: 21/8 – 28/8 – 4/9 – 18/9 – 25/9 – 2/10
There are no active widgets to be displayed. Please go to Appearance -> Widgets to setup your sidebar.